**Ministru kabineta rīkojuma projekta "Par Eirokodeksa standartu nacionālo ieviešanas plānu 2013.–2014.gadam"   
sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I Tiesību akta projekta izstrādes nepieciešamība | | |
| 1. | Pamatojums | Ministru kabineta rīkojuma projekts "Par Eirokodeksa standartu nacionālo ieviešanas plānu 2013.–2014.gadam" un Eirokodeksa standartu nacionālais ieviešanas plāns 2013. – 2014. gadam (turpmāk – Plāns), kas ir īstermiņa politikas plānošanas dokuments, ir izstrādāti atbilstoši Ministru kabineta 2009. gada 22. septembra sēdē (prot. Nr. 61, 2§) (turpmāk – Protoklollēmums) norādītajam uzdevumam Ekonomikas ministrijai izstrādāt Eirokodeksa standartu nacionālo ieviešanas plānu 2012. – 2015. gadam, kas paredz plānā iekļaut pasākumus, kuri nav īstenoti atbilstoši Eirokodeksa standartu nacionālajam ieviešanas plānam 2008.  – 2011. gadam.  Apkopojot Eirokodeksa ieviešanai veicamos pasākumus un ņemot vērā, ka Eirokodeksu standartu ieviešanai 2012. gadā nav pieejami valsts budžeta līdzekļi, tika konstatēts, ka iespējams pilnvērtīgi ieviest Eirokodeksa standartiem atbilstošu projektēšanu līdz 2014. gada beigām, līdz ar to izstrādātā plāna darbības termiņš noteikts no 2013. līdz 2014. gadam, nevis no 2012. līdz 2015. gadam, kā tas tika noteikts Protokollēmumā.  Ņemot vērā augstāk minēto, Ministru kabineta 2008. gada 29. jūlija rīkojuma Nr. 455 (prot.53, 49.§) 7. punktā Ekonomikas ministrijai dotais uzdevums 2012. gadā sagatavot informatīvo ziņojumu par plāna izpildi, ir iekļauts Plāna situācijas aprakstā un Plāna 2. sadaļā tiek sniegta informācija par Eirokodeksa standartu ieviešanu 2008.‑2011. gadā. |
| 2. | Pašreizējā situācija un problēmas | Eirokodeksu ieviešana laika posmā no 2008. gada līdz 2011. gadam notika saskaņā ar Plānu 2008. – 2011. gadam.  Eirokodeksa standartu ieviešana tika apgrūtināta un kavēta, ievērojot to, ka 2009. gadā Eirokodeksa tērauda konstrukciju projektēšanas standartu ieviešanai plānotā uzdevuma izpildei izsludinātajā publiskajā iepirkumā pretendents norādījis ievērojami augstāku cenu nekā tika paredzēts valsts budžeta ietvaros, kā arī to, ka no valsts budžeta plānotajā termiņā netika piešķirti līdzekļi Eirokodeksa standartu tulkošanai un nacionālo pielikumu izstrādei.  Lemjot par 2011. gada budžetu, tajā netika paredzēti līdzekļi Plāna 2008. – 2011. gadam, savukārt pēc Ekonomikas ministrijas ierosinājuma līdz ar 2011. gada budžeta grozījumiem Eirokodeksa standartu ieviešanai tika piešķirts finansējums no Ekonomikas ministrijas maksas pakalpojumu atlikuma uz 2011. gada 1. janvāri. Tādējādi 2011. gadā Ekonomikas ministrija veica publisko iepirkumu Eirokodeksa standartu adaptācijai tērauda konstrukciju, koka konstrukciju un ģeotehniskās projektēšanas jomā.  Pašlaik iztulkoti un reģistrēti LVS sistēmā ir 28 no 58 Eirokodeksa standartiem. Iepirkumu līgumu ietvaros 2011. gadā iztulkoti, bet nereģistrēti ir 12 standarti, kā arī viens LVS nereģistrēts iztulkotais standarts tiek precizēts LVS/STK 30 „Būvniecība” Eirokodeksa apakškomitejas ietvaros. Par trīs standartu tulkojumiem ir noslēgts līgums par tulkošanu 2012. gadā.  Papildus standartu pamatdokumentiem, iepriekšējos gados ir izdoti un Latvijas standarta statusā adaptēti šo standartu 47 labojumi un septiņi papildinājumi. No tiem iztulkoti un LVS reģistrēti ir četri labojumi un viens papildinājums, savukārt iepirkumu ietvaros iztulkoti, bet vēl nereģistrēti LVS statusā ir 12 labojumi un viens papildinājums. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | MK rīkojuma projekts paredz līdz 2014.gada beigām nodrošināt Eirokodeksa standartu pilnīgu adaptāciju būvniecību regulējošo normatīvo aktu sistēmā, kas netika veikta Eirokodeksa standartu nacionālā ieviešanas plāna 2008.  – 2011. gadam ietvaros. Tādējādi plānots minētajā termiņā iztulkot un reģistrēt LVS sistēmā 17 standartus, 31 standartu labojumus un 5 standartu papildinājumus, un izstrādāt 26 standartu nacionālos pielikumus, kā arī izstrādāt grozījumus tiesību aktos, paredzot projektēšanu atbilstoši Eirokodeksu standartiem, un informēt būvkonstrukciju projektēšanas profesionāļus par Eirokodeksu standartiem atbilstošas projektēšanas īpatnībām, tādējādi izpildot Protokollēmuma 2.1., 2.2. un 2.3. apakšpunktā norādīto (Plāna 3.1. un 3.2. sadaļa).  Ņemot vērā normatīvo aktu izmaiņas iepriekšējos gados, kā arī plānotās būvniecību reglamentējošo normatīvo aktu izmaiņas, Protokollēmuma 2.3. apakšpunktā noteiktā prasība izdot būvnormatīvus tiek paplašināta, Plāna 3.2. sadaļā nosakot nepieciešamību izdot grozījumus tiesību aktos, kas paredz Eirokodeksu standartiem atbilstošu projektēšanu.  Protokollēmuma 2.4. apakšpunktā ir norādīta nepieciešamība izstrādāt mācību grāmatu manuskriptus un sagatavot metodiskos materiālus.  Ņemot vērā sagatavotos metodiskos materiālus un nozares paustos viedokļus, līdz ar 2009. gada 30. septembra MK rīkojumu Nr.672 (prot.Nr.61, 2.§) no Eirokodeksa standartu nacionālajā ieviešanas plānā 2008.  – 2011. gadam ietvertajiem uzdevumiem tika svītrota paredzētā darbība izstrādāt mācību grāmatas. Tāpat minētajā rīkojumā ietverta atzīme par to, ka uzdevums sagatavot metodiskos materiālus ir izpildīts (norādīts Plāna 2. sadaļā). |
| 5. | Projekta izstrādē iesaistītās institūcijas | Standartizācijas tehniskā komiteja LVS/STK 30 „Būvniecība” (turpmāk – LVS/STK 30) |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| II. Tiesību akta projekta ietekme uz sabiedrību | | |
| 1. | Sabiedrības mērķgrupa | Ministru kabineta rīkojuma projekta tiesiskais regulējums attiecas uz būvniecības procesā iesaistītām fiziskām un juridiskām personām būvprojektēšanas stadijā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Kopējais plāna izpildei plānotais finansējuma apjoms ir **81646 LVL**, tai skaitā 5400 LVL, kuri paredzēti Satiksmes ministrijas kompetencē esošu projektēšanas standartu adaptācijai. Plāna izpildei ***2013. gadā*** nepieciešami līdzekļi ***34123 LVL*** apmērā. Savukārt 2014. gadā plāna izpildei no valsts budžeta nepieciešams finansējums ***47523 LVL*** apmērā. Plāns paredz SAMC štata vienības izveidi, kuras finansēšanai ik gadu nepieciešami līdzekļi 14233 LVL apmērā. |
| 4. | Tiesiskā regulējuma nefinansiālā ietekme | Tiek nodrošināta Eirokodeksa standartu pilnīga adaptācija būvniecību regulējošo normatīvo aktu sistēmā un pilnveidota būvniecības nacionālo standartizācijas sistēma Latvijā. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija. | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2012. gads** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu | Izmaiņas, salīdzinot ar kārtējo (2012.) gadu |
| *1* | *2* | *3* | *4* | *5* | *6* |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | -34.1  EM: -33.6  SAM: -0.5 | -47.6  EM: -42.7  SAM: -4.9 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | -34.1  EM: -33.6  SAM: -0.5 | -47.6  EM: -42.7  SAM: -4.9 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Kopējais plāna izpildei plānotais finansējuma apjoms ir **81646 LVL**, 2013. gadā ir nepieciešami līdzekļi *34123 LVL* apjomā un 2014. gadā ir nepieciešami līdzekļi *47523 LVL* apjomā.  ***Ekonomikas ministrijas*** kompetencē esošo darbu izpildei **2013. gadā** nepieciešami līdzekļi **33583 LVL** apmērā, no tiem standartu adaptācijai (tulkošanai un nacionālo pielikumu izstrādei) nepieciešami līdzekļi 14550 LVL apmērā (1. Eirokodekss – 1230 LVL, 2. Eirokodekss – 1020 LVL, 3. Eirokodekss - 6990 LVL, 4. Eirokodekss – 270 LVL, 6. Eirokodekss – 4050 LVL, 7. Eirokodekss – 990 LVL), būvkonstrukciju projektēšanas praktiķu informēšanas semināru organizēšanai – 2800 LVL (2 semināri 100 cilvēku auditorijai, katrs no tiem 1400 LVL), nozares profesionāļu informēšanai ar informatīvo materiālu palīdzību – 2000 LVL, SIA „SAMC” štata vienības nodrošināšanai – 14233 LVL apmērā.  ***Satiksmes ministrijas*** kompetencē esošo standartu adaptācijai **2013. gadā** nepieciešami līdzekļi **540 LVL** apmērā(1. Eirokodekss – 150 LVL, 2. Eirokodekss – 150 LVL, 3. Eirokodekss - 120 LVL, 4. Eirokodekss – 120 LVL).  ***Ekonomikas ministrijas*** kompetencē esošo darbu izpildei **2014. gadā** nepieciešami līdzekļi **42663 LVL** apmērā, no tiem standartu adaptācijai nepieciešami līdzekļi 22830 LVL apmērā (8. Eirokodekss – 8250 LVL, 9. Eirokodekss – 14580 LVL), būvkonstrukciju projektēšanas praktiķu informēšanas semināru organizēšanai – 5600 LVL (4 semināri 100 cilvēku auditorijai, katrs no tiem 1400 LVL), SIA „SAMC” štata vienības nodrošināšanai – 14233 LVL apmērā.  ***Satiksmes ministrijas*** kompetencē esošo 8. Eirokodeksa standartu adaptācijai **2014.gadā** nepieciešami līdzekļi **4860 LVL** apmērā.  Finansējuma pamatojums SIA „SAMC” štata vienības izveidei un ikgadējai uzturēšanai:   |  |  |  | | --- | --- | --- | | 1. | Darba alga (700x 12) | 8400.00 | | 2. | VSAOI 24.09% | 2024.00 | | 3. | Veselības apdr.polise | 149.00 | | 4. | Datortehnika | 350.00 | | 5. | Kancelejas preces | 50.00 | | 6. | Vizītkartes, spiedogi | 60.00 | | 7. | Komandējumi (4x 800) | 3200.00 | |  | **Kopā** | **14233.00 LVL** | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Eiropas Komisijas 2003.gada 11.decembra rekomendācija 2003/887/EK par Eirokodeksa ieviešanu un izmantošanu būvēs un nesošajās konstrukcijās. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav | | |
| **1.tabula Tiesību akta projekta atbilstība ES tiesību aktiem** | | | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 1.punkts | | Plāna projekta 3.1. apakšsadaļa | | 1.punkts tiek ieviests pilnībā | Projekts neparedz stingrākas prasības |
| 2.punkts | | Plāna projekta 3.1. apakšsadaļa | | 2.punkts tiek ieviests pilnībā | Projekts neparedz stingrākas prasības |
| 3.punkts | | Plāna projekta 3.1. apakšsadaļa | | 3.punkts tiek ieviests pilnībā | Projekts neparedz stingrākas prasības |
| 4.punkts | | Plāna projekta 3.1. apakšsadaļa | | 4.punkts tiek ieviests pilnībā | Projekts neparedz stingrākas prasības |
| 5.punkts | | Plāna projekta 3.2. apakšsadaļa | | 5.punkts tiek ieviests pilnībā | Projekts neparedz stingrākas prasības |
| 6.punkts | | Plāna projekta 3.1. apakšsadaļa | | 6.punkts tiek ieviests pilnībā | Projekts neparedz stingrākas prasības |
| 7.punkts | | Plāna projekta 3.3. apakšsadaļa | | 7.punkts tiek ieviests pilnībā | Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | | | Nolūkā novērst būvniecības darbu izmaksu nepamatotu sadārdzināšanos tiek izmantotas, nosakot nacionāli nosakāmos parametrus – tiek izvērtētas rekomendētās vērtības, to atbilstība nacionāliem ģeogrāfiskiem, ģeoloģiskiem un klimatiskiem apstākļiem. | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | | | Saskaņā ar Eiropas Komisijas 2003.gada 11.decembra rekomendācijas 2003/887/EK 3.punktu dalībvalstīm ir pienākums divu gadu laikā **pēc** to Eirokodeksu standartu nacionāli nosakāmo vērtību stāšanās spēkā paziņot par to Komisijai. | |
| Cita informācija | | | | Nav | |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | | | | |
| Projekts šo jomu neskar. | | | | | |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Nozares profesionāļi par MK rīkojuma projektu tika informēti 2012. gada 25. janvāra tehniskās standartizācijas komitejas LVS STK 30 „Būvniecība” sēdē, kurā tika pārstāvēta Rīgas Tehniskā universitāte, Latvijas Būvkonstrukciju projektētāju asociācija, Latvijas Lauksaimniecības universitāte, SIA „Agroprojekts”, SIA „IG Kurbads”, SIA „Peikko Latvija” un SIA “Standartizācijas, akreditācijas un metroloģijas centrs”. |
| 2. | Sabiedrības līdzdalība projekta izstrādē | Noteikumu projekta izstrādes procesā konsultācijas notikušas ar sabiedrības pārstāvjiem, kas minēti anotācijas VI sadaļas 1.punktā.  Noteikumu projekts ir ievietots Ekonomikas ministrijas tīmekļa vietnes sadaļā „Normatīvo aktu projekti”. |
| 3. | Sabiedrības līdzdalības rezultāti | Sēdē tika atbalstīta Plāna turpmākā virzība, izsakot priekšlikumus tā precizēšanai. Paustie priekšlikumi tiek ņemti vērā, precizējot noteikumu projektu. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija. | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija, LVS/STK 15, LVS/STK 30, SIA „SAMC” |
| 2. | Projekta izpildes ietekme uz pārvaldes funkcijām | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Valsts un pašvaldību pārvaldes institucionālo struktūru neietekmēs. Jaunu institūciju izveide nav nepieciešama. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Valsts un pašvaldību pārvaldes institucionālo struktūru neietekmēs. Neviena no esošām institūcijām nav jālikvidē. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Valsts un pašvaldību pārvaldes institucionālo struktūru neietekmēs. Neviena no esošām institūcijām nav jāreorganizē. |
| 6. | Cita informācija. | Nav |

*Anotācijas IV sadaļa – projekts šīs jomas neskar.*

Ekonomikas ministrs D. Pavļuts

Vīza:

Valsts sekretārs J.Pūce

Zakutajevs,

67013035, [Mareks.Zakutajevs@em.gov.lv](mailto:Mareks.Zakutajevs@em.gov.lv)

Voroņenko,

67013039, [Filips.Voronenko@em.gov.lv](mailto:Filips.Voronenko@em.gov.lv)